stanford-oval/wikipedia huggingface dataset:
יובל קרניאל
ביוגרפיה

קרניאל נולד בירושלים, בנם של אילנה קרניאל, ניצולת שואה מילדי טהראן ואחותו של גיבור ישראל עמנואל לנדאו, ושל הפסל חנניה קרניאל. אח בכור לניצה ולפרופסור אמיר קרניאל. הוא בוגר התיכון ליד האוניברסיטה והפקולטה למשפטים באוניברסיטה העברית (בהצטיינות). זוכה פרס הרקטור של האוניברסיטה העברית. סיים תואר שני במשפט בינלאומי וזכויות אדם באמריקן יוניברסיטי בוושינגטון די. סי. כתב דוקטורט באוניברסיטה העברית בהנחיית פרופ' מרדכי קרמניצר ופרופ' אוריאל פרוקצ'יה שעסק בהפרת אמונים בתאגידים במשפט האזרחי והפלילי. התמחה במשפטים אצל עו"ד חיים צדוק ואצל עו"ד אביגדור פלדמן.
התמחה כעורך דין בקניין רוחני במשרדו של ד"ר שלמה כהן. הוא שימש כיועץ לשר התקשורת משה שחל (1992-1993), והיה שותף בהקמה של הרשות השנייה לטלוויזיה ולרדיו בה כיהן כיועץ המשפטי הראשון (1993-1996).
קרניאל עמד בראש החטיבה למשפט, תקשורת וטכנולוגיה במכללה האקדמית למשפטים ברמת גן (1996-2003), והקים את התוכנית המשולבת למשפטים ותקשורת במסלול האקדמי של המכללה למינהל (2003-2007). הוא מלמד וחוקר בנושאי תקשורת, אתיקה, רשתות חברתיות וניהול משברים. היה חבר מליאת רשות השידור, ושימש יו"ר ועדת האתיקה שלה עד שנת 2011. בשנת 2007 הצטרף למרכז הבינתחומי הרצליה לצורך הקמת בית הספר לתקשורת, במסגרתו הקים בשנת 2008 את "חממת התוכן", מקום מפגש לסטודנטים, אנשי תעשיית התקשורת וחוקרים מהאקדמיה לפיתוח של פורמטים חדשים בתקשורת לכל הפלטפורמות השונות של המדיה. בשנת 2008 ייסד את ה"מרחב הציבורי" (אורכב 24.06.2016 בארכיון Wayback Machine), מקום מפגש לתרבות, חברה תקשורת ומה שביניהם, לצורך קיום דיונים וימי עיון בנושאי אקטואליה. בשנת 2016 התמנה לתפקיד רקטור בבצלאל, שם פעל להגדלת המוסד, פתיחת תוכנית חדשה לתואר שני בתקשורת חזותית, אישור מל"ג להענקת תואר שני עם תזה. פתיחתו של מסלול לגיימינג והקמת מרכז הוראה ולמידה לעיצוב ואמנות. קרניאל פעל בעיקר להרחבת חופש הביטוי של הסטודנטים והיוצרים, גיבוש של קוד אתי לבצלאל ומתן דגש לתפקידה של התרבות כמצפן חברתי.
פעילות ציבורית ומחקרית

קרניאל עוסק במחקר בנושאים של תרבות דיגיטלית, אובדן הפרטיות, ייצוג של אידאולוגיה וערכים בטקסטים פופולריים, וכן בדיני תקשורת ואינטרנט, והוא פעיל בתחום חופש הביטוי, חופש העיתונות וזכות הציבור לדעת. לצד פעילותו המחקרית היה שותף לעיצובם של כללי האתיקה המקצועית, החקיקה והרגולציה בתחום התקשורת בישראל. בשנת 1998 היה שותף עם אנשי ציבור נוספים בהקמה של קשב - מרכז להגנת הדמוקרטיה בישראל, ועמד בראשו כיו"ר בשנים 1999-2004. היה שותף להקמה של התנועה לחופש המידע בשנת 2004. משמש כחבר בולט בוועד המנהל של תנועת ישראל חופשית מימי הקמתה ופעיל בתחום היחסים בין דת למדינה בכלל, בנושא המאבק בחקיקה דתית בפרט.
בבחירות לכנסת העשרים ואחת שנערכו ב-2019 היה מועמד מספר 2 של מפלגת ישר, שהוקמה על ידי אנשי ציבור, ממשל ואקדמיה, ומקדמת דמוקרטיה שיתופית, שקיפות, והחזרת האמון בין הבוחר לנבחר, באמצעות קבלת החלטות משותפת של הנציגים והחברים בטכנולוגיה חדשנית, ובאפליקציה ייעודית.
ביוני 2023 הציע קרניאל בסדרת מאמרים יחד עם נעם מנלה לחלק את מדינת ישראל לבריתות של רשויות מקומיות, שיוכלו לארגן את אורח החיים המתאים להן, ללא כפיה: רשויות חרדיות, ערביות, ליברליות. על פי ההצעה, תינתן תקופת הסתגלות של 15-20 שנה, בפעימות של 5 שנים. תתאפשר תושבות וירטואלית לתושבים הגרים ביישובים שאינם לפי ערכיהם.
פעילות ציבורית ומחקרית > אתיקה מקצועית של התקשורת

קרניאל היה שותף לעיצובם של כללי האתיקה המקצועית של מועצת העיתונות, כאשר שימש בשנים 1990-1991 כיועץ משפטי של המועצה, בתקופתו של פרופ' יצחק זמיר כנשיאה. ב-1993 שימשו כללים אלה בסיס לניסוחם של כללי האתיקה המקצועית של הרשות השנייה לטלוויזיה ולרדיו, אותם ניסח קרניאל בתפקידו כיועץ המשפטי של הרשות. בשנים 2007-2011 שימש כיו"ר ועדת האתיקה של רשות השידור, עדכן את כללי האתיקה, וגיבש את קוד האתיקה החדש של רשות השידור. הוא משמש היום אב בית דין במועצת העיתונות.
פעילות ציבורית ומחקרית > חברות בוועדות ציבוריות

קרניאל היה חבר במספר ועדות ציבוריות בתחום התקשורת: ועדת חיסיון עיתונאי בראשותו של פרופ' אשר מעוז אשר ניסחה בשנת 1995 הצעה לעיגון בחוק של החיסיון העיתונאי; הוועדה לחופש המידע בראשות השופטת ויקטוריה אוסטרובסקי-כהן, שהעמידה בשנת 1995 את הבסיס לחקיקתו של חוק חופש המידע. בשנת 2004 היה קרניאל ממייסדי התנועה לחופש המידע וחבר בהנהלתה. בשנים 2001-2004 היה חבר בשתי ועדות ציבוריות לבדיקת עתידה של הטלוויזיה הלימודית, ועדת האוזר וועדת שטרן, אשר העמידו תוכניות לרפורמה של הטלוויזיה החינוכית. במסגרת לשכת עורכי הדין היה קרניאל חבר משנת 1999 בוועדת שלטון החוק וזכויות האזרח של הלשכה, מ-2003 היה יו"ר ועדת התקשורת של הלשכה, ומשנת 2007 יו"ר ועדת המדע והטכנולוגיה. בשנת 1994 היה חבר ומרכז הוועדה לבדיקת הטיפול המערכתי באלימות שוטרים בראשות מרדכי קרמניצר שמונתה על ידי השר לביטחון פנים, משה שחל.
פעילות ציבורית ומחקרית > תחומי מחקר עיקריים

קרניאל חוקר וכותב בנושאים הקשורים לזכויות אדם, מאבק בשחיתות, וחופש הביטוי באינטרנט.
מחקריו ומאמריו בנושא הפרת אמונים עוסקים בחידוד ההבחנה בין התחום הפלילי לתחום שאינו פלילי, ומשמשים בסיס לפרשנות העבירה של מרמה והפרת אמונים של עובדי ציבור ושל דירקטורים ומנהלים בתאגידים[דרוש מקור].
בשנת 1997 פרסם קרניאל מאמר בשם "חופש הביטוי באינטרנט" ומאז הוא כותב ומקדם את העמדה לפיה חופש הביטוי רחב יותר במדיום החדש, לעומת אמצעי פרסום אחרים.
בשנת 2002 פרסם קרניאל (יחד עם עמירם ברקת) מחקר אמפירי על סכומי הפיצויים בלשון הרע, והצביע על העלייה בסכומים הנפסקים בעוולה זו.
בתחום זכויות היוצרים הוא כותב על זכות הציבור לקבל מידע ולעשות שימוש ביצירות, ותומך ברפורמות בתחום הקניין הרוחני. בין היתר פרסם מאמר על הזכות לצפות בשידור של אירועי ספורט בערוצים מקבילים, שהשפיע על הפסיקה של בית המשפט בנושא. הוא כתב לראשונה על נושא זכויות היוצרים בעולמות וירטואליים כמו סקנד לייף.
בשנים האחרונות הוא חוקר וכותב בנושאי הגנת הפרטיות במדיה חדשים, שוויון, יצוג מיעוטים וערכים בתכנים של תקשורת, ומכהן כמנהל שותף של חממת התוכן בבית הספר לתקשורת במרכז הבינתחומי, ועורך המרחב הציבורי. בספרו האחרון, בשם "פרטיות ותהילה" יחד עם ד"ר עמית לביא דינור, טוענים השניים שאנו מוותרים ביודעין ובקלות על הזכות לפרטיות, ומעדיפים חשיפה נוחות ושיתוף על פני הערך הנמוג של הפרטיות.
ספרים ופרסומים נבחרים > ספרים

הפרת אמונים בתאגיד במשפט האזרחי והפלילי, שריגים לאון, הוצאת נבו, 2001
דיני התקשורת המסחרית, ת"א, הוצאת המכון למחקרי משפט וכלכלה, 2003
יובל קרניאל ועמית לביא-דינור, משבר אמון, השתקפותו בתקשורת ובפוליטיקה, הוצאת רסלינג, 2022
Privacy and Fame: How We Expose Ourselves across Media Platforms 2015 Lexington books
ספרים ופרסומים נבחרים > מאמרים

"חופש הביטוי באינטרנט" דברים אחדים 2, מכון ון ליר, 1997, 165-185.
אחריות פלילית של תאגידים, שערי משפט א (3) תשנ"ח 335-348
חוק המחשבים ודואר זבל - טיפול מקומי בתופעה גלובלית, שערי משפט ד, 467 (2006)
"חופש הביטוי באינטרנט" עלי משפט (כרך ביכורים, תש"ס) 163.
"הפיצויים בדיני לשון הרע: השם והשמן" עלי משפט (תשס"ב) 205.
"פורנוגרפיה באינטרנט: עד כמה להגביל את ביטויה?" פתו"ח 5, אוניברסיטת בר-אילן עמ' 215-245.
"הפרת אמונים של עובד ציבור – הצעה לפרשנות המבוססת על הערך המוגן" משפט וממשל ז', אוניברסיטת חיפה, תשס"ד 415.
" חקיקת זכויות יוצרים בעידן המידע" משפט ועסקים ג התשס"ה 409-424.
"חוק חופש המידע והאינטרנט: האם הגיעה העת לשינוי חקיקתי?" מאזני משפט כרך ז' התש"ע (2010) 307-354
"בלוגים של עיתונאים ישראלים כמרחב ציבורי חדש" קשר, אוניברסיטת תל אביב: המכון לחקר העיתונות והתקשורת, 2011, גיליון 40 עמ' 43-52
הערות שוליים

↑   יובל קרניאל ונעם מנלה, אוטונומיה כלכלית לברית הרשויות הליברליות, באתר הארץ, 24 ביולי 2023
↑   יובל קרניאל ונעם מנלה, כוחנו בנפרדותנו: איך כל אזרח ירגיש שייך, בלי להיעקר מביתו, באתר הארץ, 19 ביוני 2023
↑  קוד אתי חדש לרשות השידור
↑  חופש הביטוי באינטרנט באתר המרכז האקדמי למשפט ועסקים
| --- | --- |
בקרת זהויות :  NLI: 987007313158905171  LCCN: n2002061256  VIAF: 65831693   WorldCat (עם VIAF): 65831693
יאניק פריק

יאניק פריק (בגרמנית: Yanik Frick; נולד ב-27 במאי 1998) הוא כדורגלן ליכטנשטייני המשחק בציהלול פיאטרה ניאמץ מהליגה הרומנית השלישית. אביו, הוא כדורגלן העבר מריו פריק.
קריירת מועדונים

פריק התחיל את הקריירה שלו בקבוצת הילדים של סיינה בתקופה בו אביו שיחק בקבוצה הבוגרת. בשנת 2009 אביו עזב לסנט גאלן השווייצרית ופריק עזב ביחד עם אביו לאותו המועדון בו שיחק בקבוצת הילדים שלו. שנתיים לאחר מכן, אביו עזב את סנט גאלן ופריק עזב ביחד איתו אך חזר לליכטנשטיין ושיחק באשן/מאורן. אחרי 3 שנים חזר לסנט גאלן ושנה וחצי לאחר מכן עזב לקבוצת הנוער של ואדוץ.
בקיץ 2016 פריק חתם בריינדורף אלטאך והצטרף לקבוצת המילואים של המועדון מהליגה השלישית. ב-24 ביולי 2016 פריק ערך את הופעת הבכורה שלו בקבוצה בהפסד 0–2 לוורגל. 6 ימים לאחר מכן, הבקיע את שער הבכורה שלו בקריירה בניצחון 1–2 נגד אוסטריה זלצבורג.
בקיץ 2017 פריק חזר לכדורגל האיטלקי אחרי 8 שנים כאשר חתם בפרוג'ה, העולה החדשה לסרייה ב'. בינואר 2018 חתם בליבורנו מהסרייה ג' ולאחר זמן קצר הושאל לפרו פיאצ'נזה.
בינואר 2019 פריק עזב את ליבורנו וחתם בראפרסוויל-ז'ונה מליגת האתגר השווייצרית.
ב-6 באוקטובר 2020, פריק חתם באנרגי קוטבוס.
בינואר 2022 פריק חתם בציהלול פיאטרה ניאמץ.
קריירה בינלאומית

פריק חבר בשלוש הנבחרות הבכירות של ליכטנשטיין: נבחרת הנוער, הנבחרת הצעירה והנבחרת הבוגרת.
ב-6 באוקטובר 2016 פריק ערך את הופעת הבכורה שלו בנבחרת הבוגרת בהפסד 0–2 לאלבניה במסגרת מוקדמות מונדיאל 2018.
יוליה וינר

| --- | --- |

 לידה:  22 ביולי 1935 מוסקבה, ברה"מ 
 פטירה:  13 בפברואר 2022 (בגיל 86) ירושלים 
 מדינה:  ישראל 
 מקום קבורה:  בית הקברות גבעת שאול
 תאריך עלייה:  1971
 עיסוק:  משוררת, סופרת, מתרגמת
 שפות היצירה:  עברית, רוסית, אנגלית
 
יוליה וינר (ברוסית: Юлия Винер; ‏1935 – 13 בפברואר 2022) הייתה משוררת, סופרת ומתרגמת ישראלית בשפה הרוסית. חייתה במוסקבה עד 1971 ומאז ועד מותה בירושלים.
ביוגרפיה

יוליה וינר נולדה ב-1935 במוסקבה בירת ברית המועצות. אביה, מאיר וינר (ווינער; 1893–1941), סופר, מבקר וחוקר ספרות, נישא לתמרה לוריא, בתו של ידידו הקרוב, סופר היידיש והמחנך הסובייטי נח לוריא (לוריע; 1885–1960). אמה הייתה צעירה בהרבה מאביה, ובתוך זמן קצר הם נפרדו, אף שנשארו ידידים טובים. כשהייתה ילדה פרצה מלחמת העולם השנייה, ובקיץ 1941 פלשה גרמניה לברית המועצות; אביה התנדב לצאת לחזית, ונהרג בחודשים הראשונים למלחמה.
אמה, תמרה נויחובנה לוריא (Тамара Нояховна Лурье;‏ 1911–1990), הייתה מתרגמת, שתרגמה לרוסית מיידיש ומפולנית.
סיימה לימודים בפקולטה לתסריטאות במכון הממלכתי הסובייטי לאמנות הקולנוע (ВГИК). התפרנסה מכתיבת תסריטים לטלוויזיה, וכן עסקה בתרגום לרוסית מצרפתית ופולנית.
בחודש מרץ 1971 עלתה לישראל והתיישבה בירושלים, שבה היא התגוררה עד למותה. לדבריה, "מחצית חיי חייתי כיהודייה ברוסיה. את המחצית השנייה אני חיה כרוסייה בישראל".
עד סוף שנות ה-80 או אמצע שנות ה-90, עבדה בתסריטאות לסרטים דוקומנטריים.
בסוף שנות ה-80 החלה לעבור לעיסוק בתרגום לרוסית מאנגלית ומעברית וכן לכתוב יצירה מקורית בשפה הרוסית – בתחילה שירה, ובהמשך פרוזה. בעשרים השנים האחרונות מתפרסמים שיריה, סיפוריה ומסותיה בעיתונות בכתבי עת בשפה הרוסית בישראל וברוסיה, בהם "נוֹבִי מיר" (Новый мир), "דרוּז'בָּה נָרוֹדוֹב" (Дружба народов), "אריון" (Арион) ו-"לחיים" (Лехаим).
בשנת 1998 ראה אור בירושלים קובץ שיריה הראשון, "על כסף, על זקנה, על מוות וכו'" (О деньгах, о старости, о смерти и пр.‎) (ב-2007 הופיע במהדורה מורחבת בהוצאת "טקסט" (אנ') במוסקבה).
ב-2006 התפרסם בהוצאת "טקסט" במוסקבה הרומן הראשון פרי עטה, "האָדָמַנט האדום" Красный адамант), שב-2008 הופיע בברלין בתרגום לגרמנית.
ב-2011 ראה אור קובץ סיפוריה "מקום לחיות בו" (Место для жизни), וב-2012 רומן נוסף – "היהלום שבתיק" (Бриллиант в мешке), שניהם בהוצאת "טקסט" במוסקבה.
וינר תרגמה את שירתה מרוסית לעברית ולאנגלית.
יצירותיה בתרגום עברי התפרסמו בעיתונות בישראל, בכתבי עת כמו "מאזנים" ו"גג" וכן באנתולוגיות "שיח משוררים" (אנתולוגיה דו-לשונית של תרגומים עבריים לשירה הנכתבת בישראל בשפה הרוסית) שבעריכת גלי-דנה זינגר ופטר קריקסונוב (תל אביב 1999) ו"רוחות הרפאים של ישראל" (מבחר סיפורים של סופרים ישראלים הכותבים ברוסית 1970–2000) שערכו מרגריטה שקלובסקי ומרינה גרוסלרנר (תל אביב 2003).
בשנת 2003 ראה אור בהוצאת כרמל קובץ שיריה "על כסף, על זקנה, על מוות וכו'" בתרגום עברי מאת חמוטל בר-יוסף.
בשנים 1978 - 1987 הייתה נשואה לקולנוען ההולנדי John Fernhout (צר').
הלכה לעולמה ב-13 בפברואר 2022 בגיל 86 בירושלים והובאה למנוחות בבית הקברות גבעת שאול בירושלים.
ספריה

О деньгах, о старости, о смерти и пр. , Иерусалим: Alphabet Publishers, 1998. (תורגם לעברית)
О деньгах, о старости, о смерти и пр., Москва: Текст Книжники, 2007
Красный адамант: роман, Москва: Текст (Еврейская книга), 2006. (רומן)
Место для жизни: квартирный сюжет в рассказах, Москва: Текст (Проза еврейской жизни), 2011.
Бриллиант в мешке: роман, Москва: Текст Книжники, 2012.
ספריה > יצירתה בתרגום

על כסף, על זקנה, על מוות וכו': (ארבע פואמות); תרגמה מרוסית: חמוטל בר יוסף, ירושלים: כרמל, תשס"ג 2003. (О деньгах, о старости, о смерти и пр.‎)
Mischas roter Diamant: Roman, Berlin: Berliner Taschenbuch Verlag BVT, 2008. (בגרמנית)
ספריה > תרגומיה

Юрий Суль, Партизаны дяди Миши; пер. с англ. Ю. Винер, ירושלים: Библиотека Алия (Молодежная серия), 1989. (Yuri Suhl, Uncle Misha's Partisans)
Леа Наор, Поэт: повесть о Бялике; перевод с иврита Ю. Винер, ירושלים: Библиотека Алия (Молодежная серия), 1993. (לאה נאור, המשורר)
Натан Авиезер, В начале: сотворение мира и наука; перевод Юлии Винер, תל אביב: נ. אביעזר, תשנ"ה.
Амос Бар, Рахель: повесть о еврейской поэтессе; перевод с иврита Ю. Винер, Иерусалим: Библиотека Алия (Библиотека алия Молодежная серия), 1996. (עמוס בר, המשוררת מכנרת)
Натан Авиезер, Вера в эпоху науки: как понимать Тору с точки зрения науки; перевод Юлии Винер, Тель Авив: Н. Авиезер, 2001.
Хамуталь Бар-Йосеф, Пища: стихи; перевод Юлии Винер, Санкт-Петербург: Академический проект, 2004. (חמוטל בר-יוסף, מזון: שירים)
Амнон Йона, Не оставляя следов: воспоминания ветерана израильских спецслужб; перевод с иврита Юлии Винер. (אמנון יונה, שליחות ללא עקבות)
Биньямин Файн, Вера и разум: наука и иудаизм: мысли о науке, Божественном управлении, свободе выбора, вере и о событиях жизни; перевод с иврита: Мириам Китросски, Зеев Дашевский, Юлия Винер; редактор перевода, Ирена Верник, Иерусалим: Маханаим, 2007. (בנימין פיין, יש מאין)
Лея Гольдберг, Сдается квартира; художник Нэнси Коут ; перевела с иврита Юлия Винер, Москва: Книжники (Кешет/Радуга), 2012. (לאה גולדברג, דירה להשכיר)
הערות שוליים

1 2  В Иерусалиме умерла писательница и поэтесса Юлия Винер, NEWSru.co.il (ברוסית)
↑  אסתר רוזנטל-שניידרמן, 'מאיר וינר ומאכס אריק', בספרה נפתולי דרכים: זכרונות, מאורעות, אישים, כרך ב; מיידיש: שלמה אבן-שושן, תל אביב: הקיבוץ המאוחד, תשל"ב, עמ' 144, 152.
↑  לווינר עוד אח-למחצה – בנו של אביה מאישה אחרת בצ'כוסלובקיה, שבהמשך חי בלונדון (חיים בעז (רעדאקטאָר), פּנקס פֿאַר דער פֿאָרשונג פֿון דער יִידישער ליטעראַטור און פּרעסע, כרך ב, ניו יורק: אַלוועלטלעכער יִידישער קולטור קאָנגרעס, 1972, עמ' 554.).
1 2 3 4  מרגריטה שקלובסקי (עורכת רוסית); מרינה גרוסלרנר (עורכת עברית), רוחות הרפאים של ישראל: מבחר סיפורים של סופרים ישראלים הכותבים ברוסית 1970–2000, תל אביב: משכל, 2003, עמ' 138.
↑  יוליה וינר, באתר Либрусек.
↑  יוליה וינר באתר "מקום לשירה".
↑  נטשה מוזגוביה, ועוד ספר...: "האדמנט האדום" מאת יוליה וינר, בבלוג של מוזגוביה, 28 באוגוסט 2007; על הספר באתר Literary Agency Galina Dursthoff (באנגלית).
↑  В Иерусалиме умерла писательница Юлия Винер, STMEGI (ברוסית)
| --- | --- |
בקרת זהויות :  NLI: 987007469349505171  GND: 1042302367  ISNI: 0000 0000 3488 4095  LCCN: n2006076067  NKC: js2017947392  RERO: 02-A013775762  SUDOC: 243856253  VIAF: 11739750   WorldCat (עם VIAF): 11739750
יובל רותם (שחיין)

יובל רותם (נולד ב-21 בפברואר 1964) הוא שחיין עבר, אלוף ושיאן ישראל בשחייה, זוכה מדליית ארד במכביה השתים-עשרה (1985) משחה ל-200 מטר פרפר.
ביוגרפיה

רותם נולד וגדל בקיבוץ גבעת חיים איחוד, בנם האמצעי של רבקה ואריה רותם, אחיו הבכור, איתן, שחיין נבחרת ישראל ושחקן נבחרת ישראל בכדורמים נהרג במבצע שלום הגליל ואחותו הצעירה מיכל. הוא התאמן בקבוצת הפועל גש"ם בהדרכתו של גרשון שפע.
ביוגרפיה > 1980

באליפות ישראל שנערכה במכון וינגייט בסוף אוגוסט 1980 זכה רותם בשלוש מדליות, זהב וכסף. מדליית זהב במשחה שליחים 4x200 מטר חופשי ביחד עם טל סנונית, ניר שמיר וזוהר וייס בשיא ישראלי חדש לקבוצות של 8.09.05 דקות, מדליית כסף במשחה ל-100 מטר גב בתוצאה של 1:05.22 דקות, שתי מאיות השנייה איטי מהמנצח יזהר שנהר מהפועל גליל עליון (1:05.20 דקות) ולפני אבי כרמל ממכבי תל אביב (1:05.31 דקות), מדליית ארד במשחה ל-200 מטר פרפר בשיא ישראלי חדש לגילאי 16 של 2:11.10 דקות, אחרי יורם כוכבי מכבי תל אביב שקבע שיא ישראלי חדש של 2:05.93 דקות וירון אילתי מהפועל גליל עליון (2:07.10 דקות). נוסף לכך, הוא סיים פעמיים במקום רביעי במשחה ל-100 מטר פרפר בשיא ישראלי חדש לגילאי 16 של 1:00.25 דקות ובמשחה ל-400 מטר מעורב אישי בתוצאה של 4:58.55 דקות.
ביוגרפיה > 1981

בתחרות שמונה האומות שנערכה בקיאסו, שווייץ בתחילת יולי 1981 סיים רותם במקום שמיני במשחה ל-200 מטר פרפר בתוצאה של 2:13.16 דקות.
באליפות ישראל בשחייה שנערכה בווינגייט בסוף אוגוסט אותה שנה הוא זכה בשתי מדליות ארד, במשחה ל-200 מטר פרפר בתוצאה של 2:09.52 דקות, אחרי ירון אילתי שקבע שיא ישראלי חדש של 2:03.58 דקות ויורם כוכבי שגם הוא שיפר את שיאו הישראלי (2:03.79 דקות) ובמשחה ל-400 מטר מעורב אישי בתוצאה של 4:57.67 דקות, אחרי יורם כוכבי שקבע שיא ישראלי חדש של 4:33.38 דקות ויוחאי ליפשיץ מהפועל עמק יזרעאל (4:46.35 דקות).
ביוגרפיה > 1982

עשרה ימים לאחר נפילתו של אחיו, איתן, במבצע שלום הגליל הוא השתתף באליפות ישראל בשחייה שנערכה בווינגייט בסוף חודש אוגוסט 1982 וזכה ב-4 מדליות, 2 זהב ו-2 ארד. מדליות זהב במשחה שליחים 4x100 מטר חופשי עם קבוצתו הפועל גש"ם, ביחד עם ניר שמיר שקבע שיא ישראלי חדש (52.52 שניות), טל סנונית וזוהר וייס בשיא ישראלי חדש לקבוצות של 3:39.50 דקות ובמשחה שליחים 4x200 מטר חופשי ביחד עם עידו שפירא, ניר שמיר וזוהר וייס בשיא ישראלי חדש לקבוצות של 7.59.91 דקות ובכך היו לקבוצה הראשונה בישראל שיורדת את ה-8 דקות במשחה זה ומדליות ארד במשחה ל-200 מטר פרפר בתוצאה של 2:10.37 דקות, אחרי ירון אילתי (2:03.98 דקות) ויורם כוכבי (2:05.75 דקות) ובמשחה ל-400 מטר מעורב אישי בתוצאה של 4:49.00 דקות, אחרי יוחאי ליפשיץ (4:40.33 דקות) ויורם כוכבי (4:41.01 דקות). נוסף לכך, הוא סיים במקום רביעי במשחה ל-200 מטר גב בתוצאה של 2:19.58 דקות ופעמיים במקום חמישי במשחה ל-200 מטר מעורב אישי בתוצאה של 2:17.26 דקות ובמשחה ל-1500 מטר חופשי בתוצאה של 17:13.73 דקות.
ביוגרפיה > 1983

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם, כהכנה לאולימפיאדת לוס אנג'לס, סיים רותם במקום רביעי במשחה ל-200 מטר פרפר בתוצאה של 2:08.00 דקות ובמקום שביעי במשחה ל-100 מטר פרפר בתוצאה של 1:00.83 דקות.
באליפות ישראל בשחייה שנערכה בווינגייט בסוף חודש אוגוסט 1983 הוא זכה ב-3 מדליות, זהב ו-2 ארד. מדליית זהב במשחה שליחים 4x200 מטר חופשי ביחד עם עידו שפירא, ניר שמיר וזוהר וייס בתוצאה של 8:00.58 דקות, מדליות ארד במשחה ל-200 מטר פרפר בתוצאה של 2:07.08 דקות, אחרי ירון אילתי (2:04.45 דקות) ויורם כוכבי (2:04.86 דקות) ובמשחה ל-400 מטר מעורב אישי בתוצאה של 4:46.94 דקות, אחרי יורם כוכבי (4:33.73 דקות) ויוחאי ליפשיץ (4:39.69 דקות).
ביוגרפיה > 1984

באליפות ישראל בשחייה שנערכה בווינגייט באוגוסט 1984 זכה רותם במדליית ארד במשחה ל-200 מטר פרפר בתוצאה של 2:07.15 דקות, אחרי יורם כוכבי (2:04.95 דקות) וירון אילתי (2:05.75 דקות). נוסף לכך, הוא סיים 3 פעמים במקום רביעי במשחה ל-100 מטר פרפר, במשחה ל-200 מטר חזה ובמשחה ל-400 מטר מעורב אישי בתוצאה ש 4:46.18 דקות.
ביוגרפיה > 1985 > מדליית ארד במכביה

בתחריות השחייה של המכביה השתים-עשרה שנערכו בבריכת אוניברסיטת תל אביב ביולי 1985 זכה רותם במדליית ארד במשחה ל-200 מטר פרפר בתוצאה של 2:07.75 דקות, אחרי לן רוזנברג (2:05.80 דקות) וסט ברון (2:07.02 דקות), שניהם מארצות הברית. נוסף לכך, הוא סיים במקום שישי במשחה ל-200 מטר מעורב אישי שני מבין השחיינים הישראלים ושמיני במשחה ל-100 מטר פרפר.
חיים אישיים

רותם נשוי ואב לארבעה.
הערות שוליים

↑  אלכס פרלסמן, שמיר "שרף" את הבריכה, מעריב, 28 באוגוסט 1980
↑  מנצחי היום הראשון באליפות ישראל בשחיה, מעריב, 28 באוגוסט 1980
↑  אתמול באליפות, מעריב, 29 באוגוסט 1980
↑  אלכס פרלסמן, 21 מטחי-כבוד בבריכת השחיה, מעריב, 31 באוגוסט 1980
↑  אלכס פרלסמן, כל התוצאות כל המנצחים, מעריב, 31 באוגוסט 1980
↑  3 שיאי נשים ושיא נוער בפתיחת "8 האומות" בשחיה, דבר, 5 ביולי 1981
↑  שמואל טל, שיא מצוין של אילתי ב-200 מ' פרפר 2:03.58 ד', דבר, 27 באוגוסט 1981
↑  וייס ויתר לשמיר, מעריב, 30 באוגוסט 1982
↑  אלכס פרלסמן, 5 שיאים בפתיחת אליפות ישראל בשחייה, מעריב, 29 באוגוסט 1982
↑  המנצחים ותוצאות, מעריב, 29 באוגוסט 1982
↑  אלכס פרלסמן, שבע פעמים "הידד" - להדר, מעריב, 31 באוגוסט 1982
↑  זיו פידרר, הישראלים "נירגעו" - השיאים הושגו ע"י השחיינין האורחים, דבר, 4 במאי 1983
↑  זיו פידרר, שני שיאים ישראליים בנעילת תחרויות השחיה, דבר, 5 במאי 1983
↑  זיו סידרר, שחייני הפועל גש"מ ומכבי ת"א סיפקו שיאים באליפות ישראל, דבר, 28 באוגוסט 1983
↑  אלכס פרסלמן, רק 3 שיאי נוער, מעריב, 20 באוגוסט 1984
↑  אלכס פרסלמן, רביעיית יזרעאל שיפרה השיא במשחה המעורב, מעריב, 22 באוגוסט 1984
↑  אלכס פרסלמן, "מלכת הבריכה" הגיעה לסוף הדרך, מעריב, 23 באוגוסט 1984
↑  אלכס פרסלמן, רק שיא נוער, מעריב, 24 באוגוסט 1984
↑  אלכס פרסלמן, טרגדיה ישראלית (בבריכה אמריקנית), מעריב, 18 ביולי 1985
↑  אלכס פרסלמן, החזה של אייל עטור זהב, מעריב, 22 ביולי 1985
↑  אלכס פרסלמן, ברון השחיינים ניצח במשחה שליחים מעורב, מעריב, 23 ביולי 1985
יחסי אנגולה–נורווגיה

| יחסי אנגולה–נורווגיה |
| --- | --- |
אנגולה: נורווגיה


אנגולה: נורווגיה
שטח (בקילומטר רבוע)
1,246,700: 323,802
אוכלוסייה
38,173,511: 5,588,322
תמ"ג (במיליוני דולרים)
84,723: 485,513
תמ"ג לנפש (בדולרים)
2,219: 86,880
משטר
דמוקרטיה פרלמנטרית: מונרכיה חוקתית

יחסי אנגולה-נורווגיה הם היחסים הבילטרליים והדיפלומטיים בין אנגולה ונורווגיה. לנורווגיה יש שגרירות בלואנדה, בירת אנגולה, בעוד שלאנגולה יש שגרירות לא מאוישת בסטוקהולם, בירת שוודיה.
היסטוריה

היחסים הדיפלומטיים בין אנגולה ונורווגיה כוננו ב-31 באוקטובר 1977. שגרירות נורווגיה בלואנדה נפתחה ב-1998.
אנגולה מתוארת כשותפתה הכלכלית החשובה ביותר של נורווגיה באפריקה. ב-1991 הקימה חברת הנפט הנורווגית אקוינור בסיס באנגולה. בסיסה של החברה באנגולה הוא הבסיס הגדול ביותר שלה ברחבי העולם, פרט לאלה שבנוורגיה עצמה.
פגישות בדרג דיפלומטי

בדצמבר 2018 ביקרה באנגולה ראשת ממשלת נורווגיה, ארנה סולברג. הייתה זו הפעם הראשונה שבה ביקר ראש ממשלה נורווגי מכהן באנגולה.
יחסי אנגולה–מולדובה

| יחסי אנגולה–מולדובה |
| --- | --- |
אנגולה: מולדובה


אנגולה: מולדובה
שטח (בקילומטר רבוע)
1,246,700: 33,851
אוכלוסייה
38,173,511: 3,025,120
תמ"ג (במיליוני דולרים)
84,723: 16,539
תמ"ג לנפש (בדולרים)
2,219: 5,467
משטר
דמוקרטיה נשיאותית: רפובליקה

יחסי אנגולה–מולדובה הם היחסים הדיפלומטיים הרשמיים שבין רפובליקת אנגולה לבין רפובליקת מולדובה.
היסטוריה

בין רפובליקת אנגולה לרפובליקת מולדובה מתקיימים יחסים דיפלומטיים רשמיים. היחסים שבין שתי המדינות כוננו ב-30 באוקטובר 1994 בניו יורק בטקס מיוחד בו נערכה חתימה על מזכר הבנות מיוחד המאשר באופן רשמי את כינון היחסים הדיפלומטיים בין שתי המדינות.
על פי הלשכה המרכזית לסטטיסטיקה של מולדובה, הייצוא המולדובני לאנגולה בשנת 2018 עמד על 1,747 דולר אמריקאי. לא היה מעבר סחורות בכיוון ההפוך באותה השנה.
ביקורים דיפלומטיים > מאנגולה למולדובה

שגריר אנגולה במולדובה – 2004, 2007
נציגויות דיפלומטיות

אנגולה אינה מיוצגת במולדובה, הן בדרג השגרירות והן בדרג הקונסולרי. אנגולה האמינה את שגרירותה שבמוסקבה, בירת רוסיה הסמוכה, על מולדובה.
מולדובה אינה מיוצגת באנגולה, הן בדרג השגרירות והן בדרג הקונסולרי.
יוליה ויידה

| --- | --- |
אין תמונה חופשית
 לידה:  10 בספטמבר 1913 טרנצ'ין, סלובקיה 
 פטירה:  1 במאי 1982 (בגיל 68) בודפשט, הרפובליקה העממית ההונגרית 
 שם לידה:  Richter Júlia 
 מקום קבורה:  בית הקברות היהודי ברחוב קוזמה 
 מקום לימודים:  אוניברסיטת מוהולי-נג'י לאמנות ולעיצוב (1939) 
 בן או בת זוג:  לאיוש ויידה (1938–1941)  יוז'ף יקוביץ' 
 
יוליה ויידה (במקור ריכטר, בהונגרית: Vajda Júlia; טרנצ'ין, 10 בספטמבר 1913 – בודקסי, 1 במאי 1982) הייתה ציירת וגרפיקאית יהודייה-הונגרייה, חברה בקבוצת האמנים שנקראה בית הספר האירופי.
קורות חיים

יוליה ויידה נולדה במשפחה יהודית כבתם של סוחר התבואה ינה ריכטר ושל אולגה לקס (1884–1955). בין 1935 לבין 1939 למדה בבית הספר לאמנויות יישומיות ובבית הספר הפתוח של וילמוש אבא-נובאק. בין השנים 1946–1948 הייתה חברה בבית הספר האירופי. בשנים 1961–1963 התגוררה בפריז. היא הכירה את בעלה הראשון, את הצייר היהודי-הונגרי לאיוש ויידה, בשנת 1935, כשעברה מברטיסלאבה להונגריה. בתקופה זו הכינה פסטלים ליריים עדינים ועבודותיה היו דיוקנאות עצמיים וציורי טבע. בעלה נפטר בגיל 33 (בתקופת מלחמת העולם השנייה). משנת 1946, יחד עם בעלה השני יוז'ף יקוביץ', הציגה בתערוכות של בית הספר האירופי ושל קבוצת האמנים המופשטים ההונגרית. עבודותיה היו פרפרזות מקראיות אניגמטיות סוריאליסטיות וצורות כרומוזום דקיקות ורוקדות. היא ציירה את סנטאנדרה בשנת 1948, ובאותה השנה קיימה את תערוכת היחיד הראשונה שלה. לאחר שנה זו נדחקה מהציבור האמנותי וציירה פחות יצירות. בין השנים 1956–1997 עבדה בלונד, שוודיה, שם הכינה רישומים וצורות מעוקלות עדינות המזכירות נימים של צמחים, נימים ותמונות מופשטות ליריות קצביות. בתחילת שנות השישים יצרה רישומי גיר עם אפקט מוזיקלי וביטוי קצבי ובסוף שנות השישים עסקה יותר ויותר במה שמכונה הרמוניה וקצב של מישורי צבע טהורים.
עבודותיה האופייניות: קומפוזיציה (1960); דמות כנפיים (1960); מעגלים ומלבנים (1977); תמונה אדומה (1974); מדרגות (1974–1979).
קברה נמצא בבית הקברות היהודי ברחוב קוזמה (17 ג-4–17).